Source: https://www.najpravo.sk/judikatura/obcianske-procesne-pravo/sudne-poplatky/oslobodenie/zakonne/oslobodenie-neziskovej-organizacie-od-sudnych-poplatkov.html
Timestamp: 2019-11-22 09:29:20+00:00

Document:
Oslobodenie neziskovej organizácie od súdnych poplatkov | Zákonné | Najprávo.sk - najlepší právny poradca
16.6. 2011, 09:20 | najpravo.sk
Nezisková organizácia, ktorá vykonáva zdravotnú starostlivosť je oslobodená od súdnych poplatkov podľa § 4 ods. 2 písm. c/ Zákona o súdnych poplatkoch.
(uznesenie Krajského súdu v Banskej Bystrici z 30. 11. 2010, č. k. 16Co/235/2010)
Napadnutým uznesením okresný súd uložil odporkyni povinnosť zaplatiť súdny poplatok za odolanie v sume 428,50 eur v súdom určenej lehote.
Proti uzneseniu okresného súdu podala v zákonnej 15 dňovej lehote odvolanie odporkyňa, ktorá v ňom poukázala na skutočnosť, že je od súdneho poplatku oslobodená podľa ust. § 4 ods. 2 písm. c/ zákona o súdnych poplatkoch, v zmysle ktorého ustanovenia sú od poplatku oslobodené nadácie a charitatívne, humanitárne a ekologické organizácie. Medzi tieto organizácie patria aj neziskové organizácie, ktoré poskytujú všeobecne prospešné služby. Odporkyňa je neziskovou organizáciou, ktorá tým, že vykonáva zdravotnú starostlivosť, vykonáva všeobecne prospešné služby. Táto skutočnosť je súdu známa, lebo v označení odporkyne je uvedené, že je neziskovou organizáciou. Uznesenie okresného súdu žiadala zrušiť.
Krajský súd, ako súd odvolací, odvolanie prejednal bez nariadenia pojednávania na prejednanie odvolania podľa ust. § 214 ods. 1, 2 O. s. p. a uznesenie okresného súdu podľa ust. § 221 ods. 1 písm. h/ O. s. p. zrušil.
Krajský súd sa v celom rozsahu stotožňuje s dôvodmi podaného odvolania. Z ust. § 4 ods. 2 písm. c/ zák. č. 71/1992 Zb. o súdnych poplatkoch a poplatku za výpis z registra trestov je zrejmé, že od súdnych poplatkov sú oslobodené nadácie a charitatívne, humanitárne, ekologické organizácie a združenia pôsobiace na ochranu spotrebiteľa. Odporkyňa je neziskovou organizáciou, ktorá patrí medzi humanitárne organizácie poskytujúce všeobecne prospešné služby.
Z uvedeného dôvodu krajský súd uznesenie okresného súdu o vyrubení súdneho poplatku z odvolania odporkyni zrušil.
náhrada trov konania bezpodielové spoluvlastníctvo manželov mediácia premlčanie trovy konania podielové spoluvlastníctvo náhrada škody exekúcia ochrana osobnosti vedľajší účastník úroky z omeškania dovolanie spotrebiteľ dokazovanie judikatúra rekodifikácia odvolanie dedenie súdne poplatky oslobodenie od súdnych poplatkov
Návštev: 11474407 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 4
 súd 
 § 4
 súd 
 § 214
 § 221
 súd 
 § 4
 súd